Վեհափառ Հայրապետը իր խօսքին մէջ անդրադարձաւ նաեւ հայ եկեղեցւոյ ազգային նկարագիրին ու ժողովրդանուէր ծառայութեան եւ ընդհանրապէս սփիւռքի մեր գաղութներուն դերակատարութեան: Իր կարգին, հանրապետութեան նախագահը շեշտեց հայկական սփիւռքին կարեւորութիւնը եւ հայոց լեզուն, հայկական արժէքներն ու մշակոյթը պահպանելու անհրաժեշտութիւնը. նախագահը յատկապէս յիշեց Օսմանեան կայսրութեան կատարած ցեղասպանութիւնը, որուն զոհ գացին հայ ու լիբանանցի ժողովուրդները` մէկը եաթաղանով, իսկ միւսը` սովի արհաւիրքով: